b'\n_START_ARTICLE_\nSOKO J-22 Orao\n_START_SECTION_\nZgodovina\n_START_PARAGRAPH_\nLetalo je nastalo zaradi potreb po zamenjavi zastarelih juri\xc5\xa1nikov Republic F-84 Thunderjet in SOKO J-1 Jastreb, ki jih je do takrat uporabljala JLA. Jugoslavija in Romunija sta tako 20. maja 1971 podpisali pogodbo o sodelovanju pri izdelavi novega juri\xc5\xa1nega letala, ki bi nastalo na osnovi britansko-francoskega juri\xc5\xa1nika SEPECAT Jaguar._NEWLINE_Prvi prototip je poletel s steze letali\xc5\xa1\xc4\x8da Batajnica v bli\xc5\xbeini Beograda 31. oktobra 1974, prvi\xc4\x8d pa so ga mednarodni skupnosti prikazali leta 1978 na letalskem mitingu v Parizu._NEWLINE_Serijska proizvodnja je stekla istega leta v obratih podjetja SOKO iz Mostarja, ki je letalo kasneje opremilo tudi s kasetnimi bombami BL-755 britanske proizvodnje, vodljiimi raketami zrak-zemlja AGM-65 Maverick in francoskimi bombami za uni\xc4\x8devanje letali\xc5\xa1kih stez Matra Durandal._NEWLINE_Prve bojne naloge je letalo opravilo v vojni na tleh nekdanje Jugoslavije, ko so z njim leteli pripadniki JLA v operacijah nad Slovenijo, Hrva\xc5\xa1ko in Bosno in Hercegovino, leta 1999 pa naj bi sodelovali tudi pri napadih na Kosovo._NEWLINE_Skupaj so izdelali okoli 200 primerkov tega juri\xc5\xa1nika, \xc5\xa1tevilo \xc5\xa1e delujo\xc4\x8dih letal pa ni znano.'